CELEX: 31985R1164
Language: el
Date: 1985-05-03 00:00:00
Title: Κανονισμός (ΕΟΚ) αριθ. 1164/85 του Συμβουλίου της 3ης Μαΐου 1985 για τέταρτη παράταση της γαλακτοκομικής περιόδου 1984/85

Avis juridique important

|

31985R1164

Κανονισμός (ΕΟΚ) αριθ. 1164/85 του Συμβουλίου της 3ης Μαΐου 1985 για τέταρτη παράταση της γαλακτοκομικής περιόδου 1984/85  

Επίσημη Εφημερίδα αριθ. L 121 της 06/05/1985 σ. 0003 - 0003 Ισπανική ειδική έκδοση: Κεφάλαιο 03 τόμος 34 σ. 0168  Πορτογαλική ειδική έκδοση : Κεφάλαιο 03 τόμος 34 σ. 0168 

***** ΚΑΝΟΝΙΣΜΟΣ (ΕΟΚ) αριθ. 1164/85 ΤΟΥ ΣΥΜΒΟΥΛΙΟΥ  της 3ης Μαΐου 1985  για τέταρτη παράταση της γαλακτοκομικής περιόδου 1984/85  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 591/85 (2), και ιδίως το άρθρο 2,  την πρόταση της Επιτροπής,  Εκτιμώντας:  ότι, με τον κανονισμό (ΕΟΚ) αριθ. 1070/85 (3), παρατάθηκε η γαλακτοκομική περίοδος 1984/85 μέχρι τις 5 Μαΐου 1985·  ότι αποδείχθηκε αναγκαίο να επανεξετασθούν, στο σύνολό τους, τα προβλήματα που συνδέονται με τον καθορισμό των τιμών για την επόμενη περίοδο, γεγονός που συνεπάγεται καθυστέρηση του καθορισμού των τιμών αυτών· ότι είναι, ως εκ τούτου, αναγκαίο να παραταθεί η περίοδος εμπορίας 1984/85 στον τομέα του γάλακτος και των γαλακτοκομικών προϊόντων μέχρι τις 12 Μαΐου 1985,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η γαλακτοκομική περίοδος 1984/85 λήγει στις 12 Μαΐου 1985, η δε γαλακτοκομική περίοδος 1985/86 αρχίζει στις 13 Μαΐου 1985.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 6 Μαΐου 1985.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Λουξεμβούργο, 3 Μαΐου 1985.  Για το Συμβούλιο  Ο Πρόεδρος  F. M. PANDOLFI  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 68 της 8. 3. 1985, σ. 5.  (3) ΕΕ αριθ. L 114 της 27. 4. 1985, σ. 4.